open-index/open-wikipedia-markdown huggingface dataset:
Bryllupet på Klæt

«**Bryllupet på Klæt**» er et skillingstrykk Alf Prøysen samlet inn til sin visespalte i «Magasinet for alle», årgang 1954-1955. Prøysen forteller at det på gården Klæt i Leinstrand i Sør-Trøndelag, var en prest som het Dahl, som var prest i Melhus, Leinstrand, Flå og Hølonda, som har laget denne visen. Det var en ondartet halsesyke som gikk over Trøndelag på midten av 1800-tallet, og det var mange barn som døde.

## Teksten

**1.**På Klæt der sto et bryllup nyss førenn sneen falt
det var en mengde gjester og smukt beredt var alt.
Men ikke som det pleide og være bryllupsskikk
der holtes ingen dans og der hørtes ei musikk.

**2.**Thi husets tvende døtre var brude samme dag
og derfor var av frender så høyttidsfullt et lag,
den ene som het Karen var vel en åtte år
hun hadde lignet rosen som i sin knoppning står.

**3.**Den andre som het Anna nok året yngre var
hun hadde lignet liljen som duggen toet har.
Nu lå de begge bleke ut i sin brudgoms favn
de hadde jo den samme og døden var hans navn.

**4.**Der Karen lå så freidig og rank rett som et lys
som om med lysst hun mottok sin brudgoms kolde kyss.
Men stakkars lille Anna hun så så angest ut
som om hun fant det tungsamt at være dødens brud.

**5.**Det aller beste linnet ei sparte deres mor
en brudestas hun ga dem av kniplinger og flor,
en liten byes pike en myrte sendte dit
som kledte så fortrinnelig de marmorpanner hvit.

**6.**De holdt i sin hender snart sunket hen til muld
fra siste sommertiden en krans av markens gull.
De hadde selv dem plukket på deres faders eng
minst tenkte de til smykke på deres brudeseng.

**7.**Og sengen var en kiste sortflammet lysebrun
med rillet lokket utskåret og staselig og lun.
Der lå de begge bleke ut i hinannen favn
og bares bort så festlig som i en gyllen karm.

**8.**Av seks små drenger båres de bort fra kjærlig hjem,
nu gråt de stakkars drenger for begge gråt de jo.
De muntre kamerater som lekte titt med dem,
men fire mest for Karen for Anne mest de to.

**9.**Så lød fra kirketårnet der da en brudesang
det var en så alvorlig, en så tungsindig klang.
Som brudesvenn en graver ved porten dem mottok
og førte dem til kirken og høytidsstiden slo.

**10.**De to små brude viet jeg da til bleken død
til den trofaste brudgom som virker mot all nød.
Av jord du er jo tagen du blive skal til jord
av jorden skal du oppstå, så lød da talens ord.

**11.**Gud trøste både fader og moder som skal stå
og høre barn så fagre slik vielse skal få.
Gud trøster dem som strider mot Herrens helligdom
og lader dem tilbake sin fagre rosenblom.

**12.**En morderengel vandret omkring fra gård til gård
om fader sterke hengsler for døren endog slår.
Om moder trofast gjennom sitt hulde ungdomsblod
o plater han dog huset det dystre klenod.

**13.**Så mangt et glansfullt øye i år er bleven lukt
og mangt et ældels hjerte av døden blivet slukt
så kirkegåden neppe vil blive noget år
så rik på skjønne blomster som nu i neste vår.


## Kilder
*De gamle visene med Alf Prøysen, Forlaget For Alle, Oslo 1972
Sveins gate (Larvik)

**Sveins gate** er ei gate i Larvik. Den er en østgående tverrgate til Greveveien og er også andre gate ovenfor Håkonsgate.

## Bygning

## Kilder
*
Storgata 52 (Larvik)

**Storgata 52** (Tidligere kalt **Slutteriet**) er en eldre trebygning i Larvik. Den ble nyoppført som arrest og sykehus i 1795 etter en brann. En sykeoppvarterske og en fengselsbetjent med fri losji bodde fast der. Det var fire fengselsrom i første etasje og en arrest i kjelleren, hvor Ole Høiland satt en tid. Sykehuset var ment for Larviks fattige. I to rom, ett for menn og ett for kvinner, fantes det 14 senger. I 1835 fantes det 20 senger, hvorav åtte ubrukelige.

I 1847 flyttet sykehusavdelingen til Fattighuset i Dronningens gate og arresten flyttet til fengslet på Herregårdssletta i 1863.

## Kilder
*Nyhus, Per: *Larvik A-Å*, s. 552
Bill Mulliken

**William Danforth Mulliken** (født 27. august 1939 i Urbana i Illinois, død 17. juli 2014 i Chicago) var en amerikansk svømmer som deltok i De olympiske leker i 1960 i Roma.

Mulliken ble olympisk mester i svømming under Sommer-OL 1960 i Roma. Han vant 200 meter bryst foran japanske Yoshihiko Osaki og Wieger Mensonides fra Nederland.

## OL-medaljer
* 1960  Roma -  **Gull** i svømming, 200 meter bryst  USA

## Referanser


## Eksterne lenker
*
Sportsåret 1917

**Sportsåret 1917** er en oversikt over hendelser, resultater, fødte og avdøde personer med tilknytning til sport i 1917.

## Hendelser
### Fotball
*11. november – Djurgårdens IF blir svensk mester etter seier med 3–1 over AIK i finalen. Kampen spilles på Stockholms stadion.
*IFK Göteborg vinner den svenske serien for femte året på rad.
*KB vinner det danske mesterskapet i fotball.

### Ishockey
* Seattle Metropolitans vinner Stanley Cup, som første lag fra USA.

### Langrenn
#### Svensk mesterskap
*30&nbsp;km vinnes av Anders Persson, Bollnäs GIF.
*60&nbsp;km vinnes av Gustaf Wahlgren, Djursholms IF.

## Rekorder
### Friidrett
*9. juli – John Zander, Sverige setter ny verdensrekord på *2 000 m* med 5.31,0 min
*7. august – John Zander, Sverige setter ny verdensrekord på *3 000 m* med 8.33,2 min
*4. september – John Zander, Sverige setter ny verdensrekord på *1 500 m* med 3.54,7 min

### Svømming
*25. august – Erna Murray, Tyskland forbedrer sin egen verdensrekord på *100 m brystsvømming, damer* til 1.35,0 min

## Fødsler
*25. juni – Nils "Mora-Nisse" Karlsson, svensk langrennsløper 
*26. juli - Bertil Nordahl, svensk fotballspiller og -trener (død 1998)
*27. oktober - Arne Andersson, svensk idrettsutøver (løper) og lærer (død 2009)
*29. oktober - Henry Carlsson, svensk fotballspiller og -trener (død 1999)
*20. november - Bobby Locke, sørafrikansk golfspiller (død 1987)

## Dødsfall
…
Mike Troy

**Michael Francis Troy** (1940–2019) var en amerikansk svømmer som deltok i de olympiske leker i 1960 i Roma.

Troy ble olympisk mester i svømming to ganger under Sommer-OL 1960 i Roma. Han vant 200 meter butterfly, med tiden 2.12,8 som var ny verdensrekord, foran australske Neville Hayes og David Gillanders fra USA. Han var også med på det amerikanske laget som vant 4 × 200 meter fri med 8.10,2 også det ny verdensrekord foran Japan og Australia. De andre på laget var George Harrison, Richard Blick og Jeffrey Farrell.

## OL-medaljer
* 1960  Roma –  **Gull** i svømming, 200 meter butterfly  USA
* 1960  Roma –  **Gull** i svømming, 4 x 200 meter fri  USA

## Referanser


## Eksterne lenker
*
Razgrad

**Razgrad** (bulgarsk kyrillisk: Разград) er en by nordøst i Bulgaria. Den er administrasjonssenter i kommunen med samme navn og i Razgrad oblast. Byens navn under tyrkisk styre var *Hezargrad*.
 
## Geografi
Razgrad ligger i dalen som elven Beli Lom renner gjennom. Landskapet går under navnet Ludogorie og hører til Donausletten. Middelhøyden i kommunen Razgrad ligger fra 250 til 270 meter over havet.

I løpet av århundrene har flere handelsveier som forbant Sentral-Europa med svartehavsregionen og Asia krysset Razgrad.

## Historie
Abrittus var en antikk romersk bosetting fra 2. til det 4. århundret. Restene av bosettingen finnes i Chisarlaka, ca 3 kilometer fra dagens Razgrad.
 
I juni 251 ble romerne nedkjempet i slaget ved Abrittus. Keiser Decius falt under slaget, som den første romerske keiser drept av barbarene.

Trolig utviklet dagens by seg fra den bulgarske bosettingen Chrasgrad i det 13. århundret. Etter Det osmanske rikets erobring i det 14. århundret kalte de byen Chesargrad, Chesegrad eller Chrasgrad, samtidig som bulgarerne kalte byen Razgrad.
 
Razgrad er kjent for hajdukene til vojvoden Tanjo Stojanov. Byen ble 16. januar 1878 under Den russisk-tyrkiske krig (1877-1878) erobret av det 13. russiske armekorps under ledelse av fyrst Alexander Dondukow-Korsakow. Under slaget falt ved siden av tallrike russiske soldater også 68 bulgarske frivillige.

## Demografi
I 1998 var 69 % av innbyggerne bulgarere, hvorav en del muslimer og pomaker. Tyrkerne utgjorde 27 % (landsgjennomsnitt 9 % og 47 % i Razgrad oblast, mens sinti og roma utgjorde 2 %.

## Kultur
Teatret *Anton Straschimirow* ble grunnlagt 1947. Kjent er også *Kapanski Ensemble*, et danse- og musikkensemble oppkalt etter kapanserne, en etnisk gruppe i området Ludogorie.

### Severdigheter

 
* Ruinene av den romerske festningen Abrittus.
* Ibrahim Paschamoskeen  (oppført 1616) – den tredje største moske på Balkan 
* *Sweti Nikolai*-kirken (Nikolaus von Myra) oppført 1860
* Klokketårnet fra 1864,
* Mausoleet oppført 1880 for de russiske soldatene som falt i 1878. Levningene ble overført dit i 1978. Mausoleet er oppført etter planer av arkitekt  Friedrich Grünanger, som på dette tidspunktet var arkitekt i Razgrad.
* Galeriet "Ilja Petrow"

### Museer
I Razgrad finnes følgende museer:

* Etnografisk museum,
* Historisk museum,
* Museet "Stanka og Nikola Ikonomow" (Nikola Ikonomow (1935–1892) var aktivist i forbindelse med løsrivelsen fra Det osmanske rike,
* "Dimitar Nenow"-museet (Nenov (1901–1952) var komponist, pianist og arkitekt),
* Abrittus historiske museum

## Vennskapsbyer
* Orjol (Russland), fra 1968,
* Châlons-en-Champagne (Frankrike), fra 1975,
* Yangzhou (Kina), fra 1975,
* Armagh (Nord-Irland), fra 1995,
* Brunswick (Ohio) (USA), fra 1998,
* Avcılar (Tyrkia), fra 2000,
* Wittenberge (Tyskland), fra 2001,
* Assen (Nederland), fra 2006,
* Posen (Polen), fra 2006,
* Dijon (Frankrike), fra 2007,
* Călăraşi (Romania), fra 2007,
* Thessaloniki (Hellas), fra 2008,

## Referanser


## Eksterne lenker
*
Lynn Burke

**Lynn Edythe Burke** (født 22. mars 1943), amerikansk svømmer som deltok i de olympiske leker 1960 i Roma.

Burke ble olympisk mester i svømming to ganger under Sommer-OL 1960 i Roma. Hun vant 100 meter rygg for damer foran britiske Natalie Steward og Satoko Tanaka fra Japan. Hun var også med på det amerikanske laget som vant 4 x 100 meter medley med ny verdensrekord foran Australia og Tyskland. De andre på laget var Patty Kempner, Carolyn Schuler og Chris von Saltza.

## OL-medaljer
* 1960  Roma -  **Gull** i svømming, 100 meter rygg  USA
* 1960  Roma -  **Gull** i svømming, 4 x 100 meter medley  USA

## Referanser


## Eksterne lenker
*
Howard Temin

**Howard Martin Temin** (født 10. desember 1934 i Philadelphia, Pennsylvania, død 9. februar 1994 i Madison, Dane County, Wisconsin) var en amerikansk genetiker og nobelprisvinner. I 1975 mottok han Nobelprisen i fysiologi eller medisin.

Han ble i 1974 tildelt Albert Lasker Basic Medical Research Award.

## Referanser


## Eksterne lenker
Arne Sveen

**Arne Sveen** er navnet til flere personer:

* Arne Sveen (sanger) (1916–2005), norsk sanger og motstandsmann under andre verdenskrig.
* Arne Sveen (Den annen front) (1917–1976), motstandsmann under andre verdenskrig, en av personene bak den illegale avisen Den annen front.
Leonora Carrington

**Leonora Carrington** (født 6. april 1917 i Clayton Green, South Lancaster, Lancashire, England,  død 25. mai 2011 i Mexico by) var en maler som arbeidet med surrealistiske temaer. Hun var bosatt i en lang periode bosatt i Mexico by. 

Hun gikk på skole i London, og flyttet med Max Ernst til Paris, og senere til syd-Frankrike. I 1939 ble Ernst satt i interneringsleir, mens hun ble psykiatrisk pasient etter et nervøst sammenbrudd i den britiske ambassaden i Madrid. Hun flyktet og startet på nytt i New York, og senere i Mexico. Temaer er gestaltet med dyr og drømmebilder. Hun har også skrevet fortellinger og en roman,The Hearing Trumpet, som er oversatt til norsk av Gunstein Bakke. Boka er utgitt på Samlaget i 2022 og har tittelen *[[Høyreluren]]*.

## Referanser

* Cox, Ailsa (red.). *Leonora Carrington : living legacies*. Vernon Press, Deleware, 2020. ISBN: 9781648890246
* Weisz Carrington, Gabriel. *The invisible painting : my memoir of Leonora Carrington*. Manchester University Press, 2021. ISBN: 9781526153937
* Hedin, Gry (red.). *Leonora Carrington*. ARKEN Museum for Moderne Kunst, Ishøj DK, 2022. ISBN: 9788778751485

## Eksterne lenker
* 
*
Axxis

**Axxis** er et tysk power metal-band startet i 1988.

«The best ever selling debut album by a Hard Rock band in Germany!» var beskrivelsen av debutalbumet *Kingdom of the Night* som kom ut i 1989.

## Medlemmer
*Bernard Weiss – Vokal
*Rob Schomaker – Bassgitar
*Marco Wriedt – Gitar
*Alex Landenburg – Trommer
*Harry Oellers – Keyboard

## Diskografi
*1989: *Kingdom of the Night*
*1990: *Axxis II*
*1991: *Access all Areas*
*1993: *The Big Thrill*
*1995: *Matters of Survival*
*1997: *Voodoo Vibes*
*2000:* Back to the Kingdom*
*2000: *Collection of Power*
*2001: *Eyes of Darkness*
*2004: *Time Machine*
*2006: *Paradise in Flames*
*2006: *Best of Ballads & Aucustic*
*2007: *Doom of Destiny*
*2009: *Utopia*

## Eksterne lenker
* 
* 
*
Frederik III av Slesvig-Holsten-Gottorp

**Frederik III **(**Friedrich**) (1597–1659), hertug av Slesvig-Holsten-Gottorp, var sønn av Johan Adolf av Slesvig-Holsten-Gottorp og Augusta av Danmark.

## Biografi
Frederik var en lærd mann og hadde stor interesse for matematikk og astronomi. Han viste en uvanlig toleranse for sin tid ved å la både arminianere og katolikker slå seg ned i landet. 

Han engasjerte maleren Jürgen Ovens fra Tønning, som ble mester for malerier av den gottorpske hertugfamilien og den danske kongefamilien. Under ledelse av akademikeren Adam Olearius ble det bygget opp et kunstkammer og et slottsbibliotek. I årene 1655&ndash;57  skapte Olearius den gottorpske himmelglobus, som fikk plass i den nyanlagte barokke slottshaven. Han fikk også utført blomsteratlaset Gottorfer Codex. Hertughoffet ble sentrum for kunst og kultur. 

I 1621 grunnla han Friedrichstadt ved Ejdermunningen.

## Tredveårskrigen
I 1625 gikk hertugen med kong Christian IV inn i tredveårskrigen. Frederik III var forpliktet til å delta på kongens side. Etter kongens og hertugens nederlag tegnet det seg et voksende motsetningsforhold mellom dem. Gottorperne tok Sveriges parti i de dansk-svenske konfliktene og vant for en kort stund suverenitet over de gottorpske delene av Hertugdømmet Slesvig, som egentlig var et dansk len. Hertugdømmet Holsten forble som tysk len. 

Han døde i Tønning, og ble pga. krigsforholdene først bisatt januar 1661 i Slesvig domkirke.

Gift med Marie Elisabeth av Sachsen.

**Barn:**
*Marie Elisabeth av Slesvig-Holsten-Gottorp (1634–1665), gift med Ludvig VI av Hessen-Darmstadt.
*Hedvig Eleonora av Holstein-Gottorp, gift med Karl X Gustav av Sverige.
*Friedrich av Slesvig-Holsten-Gottorp, arveprins
*Christian Albrecht av Slesvig-Holsten-Gottorp
*Auguste Marie av Slesvig-Holsten-Gottorp, gift med  Fredrik VII av Baden-Durlach.
*Anna Dorothea av Slesvig-Holsten-Gottorp, abbdisse i Quedlinburg

## Referanser


## Eksterne lenker
* Dansk biografisk Lexikon
Abrittus

**Abrittus** var en romersk by i Moesia ved dagens Razgrad i Bulgaria. Keiser Decius falt her 251 i et slag mot goterne (Slaget ved Attribus). Under Justinian I ble Attribus restaurert. Byen ble i 6. århundre igjen ødelagt og var en bulgarsk bosetting fra 8. til 10. århundre.

Abrittus er ett av de 100 fremste turistmål i Bulgaria.

## Eksterne lenker
*
Magnus Stamnestrø

**Magnus Stamnestrø** (født 1992) er en norsk tidligere fotballspiller. 

Han har tidligere spilt for Kristiansund, Molde, Sogndal og Rosenborg Ballklub.

## Karriere
### Molde
Han fikk sin for debut for Molde mot Lillestrøm i den 14. serierunden i 2010-sesongen. Han fikk sin U-landslagsdebut mot Portugal 9. februar 2011 under landslagssamlingen på La Manga i Spania.

Magnus spilte for Molde FK fra 2010 til 2013. Og scoret ett mål på 16 kamper. Magnus spilte for Sogndal på lån fra Molde mellom 2012 og 2013. Der scoret han fem mål på 25 kamper.

### Kristiansund
Fra 2013 til 2015 spilte han for Kristiansund, der han scoret 13 mål på 42 kamper.

### Rosenborg
7. juli 2015 signerte Stamnestrø for Rosenborg BK.

I sesongen 2015 var han med å vinne både Tippeligaen og Cupfinalen.

I sesongen 2016 var han med å vinne både Tippeligaen og Cupfinalen.

I sesongen 2018 var han med å vinne Cupen.

### Landslagskarriere
Magnus har spilt fem kamper og scoret tre mål for Norges U19- og U20-landslag.

## Referanser


## Eksterne lenker
* 
* Magnus Stamnestrøs profil på RBK.no
* Offisiell statistikk for Rosenborg Ballklub Magnus Stamnestrø
Psychosocial

**«Psychosocial»** er en sang fra Slipknot, også utgitt som singel.

«Psychosocial» finnes på musikkalbumet *[[All Hope Is Gone]]*.
Ola Kjøren

**Ola Kjøren** (født i Skaun 1986) er en norsk terrengsyklist. Han sykler for laget Team Fokus-Danica, og studerer til bygningsingeniør ved HIST.

## Meritter

;2010
:UltraBirken 2010
:Vinner av Norgescupen sammenlagt
;2011
:1.-plass Apfossliga Kolding (Danmark)

## Referanser
Broadway Melody

***Broadway Melody*** (orig. *The Broadway Melody*) en amerikansk filmmusikal fra 1929 regissert av Harry Beaumont. Hovedrollene spilles av Charles King, Anita Page og Bessie Love. En sekvens av filmen var innspilt i farger (Technicolor). Denne har imidlertid gått tapt. Den ble belønnet med Oscar for beste film (den første lydfilmen som fikk denne prisen).

Filmen er også kjent under tittelen *Broadway Melody of 1929* og var den første i rekken av flere tilsvarende filmer som kom på 1930-tallet. Den ble populær i sin samtid, men har i ettertid fått dårlige skussmål. Enkelte mente at den fikk Oscar mye på grunn av det kaos som oppstod i forbindelse med overgangen til lydfilm. Den har kun fått 35 % på Rotten Tomatoes. Journalist Sven Egil Omdal beskrev den i 2010 som «totalt forglemmelig». Filmen var uansett med på å bane vei for lydfilmen.

I 1940 kom en nyinnspilling med tittelen *[[Two Girls on Broadway]]*. Denne hadde Lana Turner og Joan Blondell i de ledende rollene.

## Handling
Søstrene Hank og Queenie skal danse i en revy, hvortil Eddie har komponert en slager. Eddie er forlovet med Hank, men så blir han og Queenie forelsket i hverandre. Hank gir avkall på ham, og så gifter Eddie og Queene seg.
 
## Om filmen

### Publikum
Den innbrakte ca $4,3 millioner på verdensbasis, hvorav $2,8 millioner i USA alene. Produksjonskostnadene var på $380 000.

### Priser
Den ble belønnet med Oscar for beste film. Den ble i tillegg nominert for beste kvinnelige hovedrolle (Bessie Love) og beste regissør (Harry Beaumont).

### Stumfilmversjon
Den ble også lansert i en stumfilmversjon. Dette på grunn av at det var mange kinoer som på den tiden ikke hadde utstyr for lydfilm.

## Rollebesetning
* Charles King : Eddie Kearns
* Anita Page : Queenie Mahoney
* Bessie Love : Hank Mahoney
* Jed Prouty : Onkel Jed
* Kenneth Thomson : Jock Wariner
* May Doran : Flo
* Eddie Kane : Francies Zanfield
* J. Emmett Beck : Babe Hatrick
* Marshall Ruth : Stew
* Drew Demorost : Turpe

## Referanser


## Eksterne lenker
*
Pichai Sayota

**Pichai Sayota** (født 24. desember 1979) er en thailandsk amatørbokser, som konkurrerer i vektklassen lettvekt. Sayota fikk sin olympiske debut da han representerte Thailand under Sommer-OL 2008. Her ble han slått ut i åttendedelsfinalen av Baik Jong-sub fra Sør-Korea i vektklassen **[[Boksing under Sommer-OL 2008 – Lettvekt|lettvekt]]**. Han deltok også i Verdensmesterskapet i 2003 på hjemmebane i Bangkok der tok sølvet.

## Eksterne lenker
*
Arne Sveen (Den annen front)

**Arne Sveen** (født 5. november 1917 i Åmot, død 7. desember 1976) var en norsk motstandsmann under andre verdenskrig. 

Han var en av mennene bak den illegale avisen *[[Den annen front]]* som ble utgitt fra Moelv i årene 1942 og 1943. På grunn av sin avisvirksomhet ble Sveen arrestert 15. mai 1943 og satt fengslet Bredtveit fengsel fra 23. mai til 24. desember hvorpå han ble overført til Grini fangeleir. 7. januar 1944 ble han flyttet til Sachsenhausen i Tyskland. Han var også innom fangeleirene i Lichtenrade og Neuengamme. Han satt fengslet frem til krigens slutt i 1945.

Etter krigen arbeidet han som salgssjef ved Rena kartonfabrikk, og hadde massivpappemballasje som spesialområde. Han var også aktiv som formann i Rena Idrettslag, og satt i kommunens skolestyre og som formann i det kommunale ungdoms- og idrettsutvalget.

Sveen er begravet ved Åmot kirke i Åmot i Innlandet.

## Referanser
Melandveien

**Melandveien** (1–39, 2–36) er en vei i tettstedet Hafslund i Sarpsborg kommune. I tilknytning til veien ligger det 39 hus og 1 barnehage.

## Beliggenhet
50 meter nord for den nordligste delen av Melandveien ligger Hafslund barne- og ungdomsskole. I den sørlige enden av Melandveien ligger Borgen sykehjem. Videre ligger Borgenbanen og «Dundern» bare 100 meter øst for veien. Andre nære severdigheter av Melandveien er Hafslund kirke, «Sarpebrua», Kiwi, Ica, ett av Tines mange meierier, Klavestad elektriske og G-Sport.

## Referanser
Ungarn under Sommer-OL 1964

**Ungarn under Sommer-OL 1964**. 182 sportsutøvere fra Ungarn deltok i sytten grener under Sommer-OL 1964 i Tokyo. Ungarn kom på sjetteplass på den uoffisielle medaljestatistikken med ti gull-, sju sølv- og fem bronsemedaljer. Friidrettsutøveren Gergely Kulcsár var landets flaggbærer under åpningsseremonien.  

## Medaljer

## Medaljevinnerne
Ying (Chu)

**Ying** (kinesisk: 郢, pinyin: *Yǐng*) var hovedstad for oldtidsstaten Chu  (楚) i Kina. Dette var en hovedstad som flere ganger ble flyttet, men beholdt sitt navn hele tiden.

Hovedstaden lå i sine viktigste velmaktsdager i det som i dag er fylket Jiangling i provinsen Hubei. På kong Zhao av Chu (楚昭王) ble hovedstaden igjen gjentatte flyttet, men den beholdt hele tiden sitt navn *Ying*.
Ying

**Ying** kan være:
*Ying (Shuozhou), et fylke i byprefekturet Shuozhou i provinsen Shanxi i Folkerepublikken Kina
*Ying (Chu), en historisk by i Hubei i Kina, som var hovedstad for det kinesiske oldtidsriket Chu
*Ying (navn), et kinesisk kvinnenavn
Grand Hotel (film)

***Grand Hotel*** er en amerikansk romantisk dramafilm fra 1932 regissert av Edmund Goulding. Hovedrollene spilles av Greta Garbo, John Barrymore, Joan Crawford, Wallace Beery og Lionel Barrymore. Handlingen utspiller seg på et luksushotell i Tyskland, og er basert på et skuespill fra 1930 skrevet av William A. Drake og Béla Balázs. Dette skuespillet er basert på Vicki Baums roman *Menschen im Hotel* fra 1929. 

Filmen ble belønnet med Oscar for beste film.

I 1945 lagde MGM en nyinnspilling kalt *[[Week-End at the Waldorf]]*, og i 1959 kom en fransk-tysk nyinnspilling med tittelen *[[Menschen im Hotel]]*. I 1958 kom en mislykket sceneversjon kalt *At the Grand* og i 1989 kom en suksessfull sceneversjon kalt *Grand Hotel: The Musical*.

## Handling
Flere personer, som er mer eller mindre mislykkede eller på kant med loven, møtes tilfeldig på luksuriøse Grand Hotel i Berlin. Blant dem den russiske ballerina Grusinskaya som ønsker seg tilbake til den tid da hun var en suksessfull ballettdanser, og Baron Gaigern som har sløst bort sin formue og som nå livnærer seg som juveltyv. Grusinskaya blir forelsket i Baronen etter at hun tar ham på fersken, mens han er i ferd med å stjele hennes juveler. Den døende regnskapsføreren Kringelein, hans sjef direktør Preysing og dennes sekretær bor også på hotellet. Alle disse blir etterhvert involvert med hverandre – med tragisk utfall for noen.

## Om filmen
Den ble innspilt i et studio tilhørende Metro-Goldwyn-Mayer mellom desember 1931 og februar 1932. Den innbrakte rundt $2,6 millioner på verdensbasis, hvorav $1,2 millioner i USA alene. Produksjonskostnadene var på ca $700 000.
## Vurderinger
*Grand Hotel* ble godt mottatt av anmelderne, noe som gjenspeiles i at den har fått så mye som 86 % på Rotten Tomatoes. 

Journalist Sven Egil Omdal beskrev den i 2010 på følgende måte: «*Sterke skuespillere i en svak historie om intriger og luksusliv på et hotell i Tyskland. Garbos kameramagnetisme er merkbar*».
 
I 2007 ble filmen funnet betydningsfull nok av USAs Library of Congress til å bli bevart av deres National Film Registry. Garbos replikk «I want to be alone.» («La meg være i fred!») ble i 2005 kåret til en av de femti beste replikkene i amerikansk filmhistorie, i kåringen AFI's 100 Years…100 Movie Quotes.

## Rollebesetning

## Referanser


## Eksterne lenker
*
Cavalcade

:*For den britiske filmen fra 1947, se [[Cavalcade (film 1947)]]


***Cavalcade*** er en [[USA|amerikansk]] [[dramafilm]] fra [[Filmåret 1933|1933]] regissert av [[Frank Lloyd]]. Hovedrollene spilles av [[Diana Wynyard]], [[Clive Brook]], [[Una O'Connor]] og [[Herbert Mundin]]. Filmen er basert på et skuespill med samme tittel fra 1931, skrevet av [[Noël Coward]].

Filmen ble belønnet med tre [[Oscar]], inkludert for [[Oscar for beste film|beste film]].

== Handling ==
Filmen skildrer familien Marryot og deres tjener Bridges liv fra [[boerkrigen]], hvor Robert Marryot var kaptein og Bridges korporal, da jane Marryot og Ellen Bridges gråtende tar avskjed med sine ektemenn. Senere følger vi familiene til verdenskrigen. Marryot mister begge sine sønner, Bridges datter blir en kjent danserinne og filmen slutter med at Robert og Jane drikker inn året 1933 som to gamle mennesker.

Handlingen strekker seg fra 1899 til 1933. Flere historiske hendelser tjener som bakgrunn for filmens handling, inkludert [[boerkrigen]], [[Dronning Victoria]]s død, [[RMS «Titanic»|Titanics forlis]] og [[første verdenskrig]].

== Om filmen ==
=== Popularitet og økonomi ===
*Cavalcade* ble en stor publikumssuksess og innbrakte rundt $8 millioner på verdensbasis. Produksjonskostnadene var på $1,18 millioner.

=== Filmkritikerne ===
*Cavalcade* har fått 58 % på [[Rotten Tomatoes]].

Journalist [[Sven Egil Omdal]] beskrev den i 2010 på følgende måte: «*Upstairs-downstairs i en tidlig utgave, britisk klasseskille gjennom kriger og depresjon*».

=== Priser ===
Den ble belønnet med tre [[Oscar]] (beste film, beste kulisser og beste regissør). Den ble i tillegg nominert i klassen «beste kvinnelige hovedrolle» (Diana Wynyard).

=== Annet ===
Den franske filmen *En nasjons hjerte* (*Untel père et fils*), fra 1940, var inspirert av *Cavalcade''. På grunn av andre verdenskrig ble denne ikke vist i USA før 1943, og senere i Europa.

## Rollebesetning
* Diana Wynyard – Jane Marryot
* Clive Brook – Robert Marryot
* Una O'Connor – Ellen Bridges
* Herbert Mundin – Alfred Bridges
* Irene Browne – Margaret Harris
* Margaret Lindsay – Edith Harris
* John Warburton – Edward Marryot
* Bonita Granville – Young Fanny

## Referanser


## Eksterne lenker
*
Emile Zolas liv

***Emile Zolas liv*** (originaltittel: *The Life of Emile Zola*) er en amerikansk biografisk dramafilm fra 1937 som omhandler den franske forfatteren Émile Zolas liv og virke. Regi er ved William Dieterle. Rollen som Zola spilles av Paul Muni. 

Den ble belønnet med tre Oscar, inkludert i kategorien for Beste film.

## Handling
Zolas liv følges fra han er fattig kunstner til han får gjennomslag i Dreyfus-saken, som blir fremstillet i alle sine faser. Parallelt med at Dreyfus blir gjeninnsatt i hæren, dør Zola av kullosforgiftning i sitt hjem.

Handlingen strekker seg fra 1862 til 1902.

## Om filmen
I år 2000 ble *Emile Zolas liv* innlemmet i USAs Library of Congress' National Film Registry på grunn av sin betydning for kulturarven (inklusjonskriteriet var at filmen ble ansett for å være «culturally, historically, or aesthetically significant»). 

Journalisten Sven Egil Omdal beskrev den i 2010 på følgende måte: «*Flott manus, i respekt for temaet. God film for dem som liker taler*».

Den ble forbudt i Frankrike av politiske årsaker. Først i 1952 ble den tillatt vist i Frankrike.

## Rollebesetning
* Paul Muni – Émile Zola
* Gale Sondergaard – Lucie Dreyfus
* Joseph Schildkraut – Kaptein Alfred Dreyfus
* Gloria Holden – Alexandrine Zola
* Donald Crisp – Maitre Labori
* Erin O'Brien-Moore – Nana
* John Litel – Charpentier
* Henry O'Neill – Oberst Picquart
* Morris Carnovsky – Anatole France, Zolas venn 
* Louis Calhern – Major Dort
* Ralph Morgan – Commander of Paris
* Robert Barrat – Major Walsin-Esterhazy
* Vladimir Sokoloff – Paul Cézanne
* Grant Mitchell – Georges Clemenceau
* Harry Davenport – Stabssjefen
* Robert Warwick – Major Henry
* Charles Richman **–** Monsieur Delagorgue
* Gilbert Emery – Krigsministeren
* Walter Kingsford – Oberst Sandherr
* Paul Everton – Assisterende stabssjef
* Montagu Love – Monsieur Cavaignac
* Frank Sheridan – Monsieur Van Cassell
* Lumsden Hare – Mr. Richards
* Marcia Mae Jones – Helen Richards
* Florence Roberts – Madame Zola, Zolas mor
* Dickie Moore – Pierre Dreyfus, kaptein Dreyfus' sønn
* Rolla Gourvitch – Jeanne Dreyfus, kaptein Dreyfus' datter

## Priser
Filmen ble belønnet med tre Oscar (beste film, beste manus og beste mannlige birolle), og nominert i ytterligere syv kategorier. Den ble i tillegg belønnet med prisen for beste film ved New York Film Critics Circle Awards, og Paul Muni vant prisen som beste skuespiller.

## Referanser


## Eksterne lenker
*
Kirkeveien videregående skole

**Kirkeveien videregående skole** er en videregående skole ved Ullevål sykehus i bydel St. Hanshaugen i Oslo. Skolen er tilrettelagt for elever med bakgrunn fra skadelig bruk av rusmidler eller elever som har sosiale eller psykiske problemer. Skolen, eller det som da var et tilbud, ble opprettet i 1968 som Psykiatrisk avdeling XVI på Ullevål sykehus. 

Skolen tilbyr undervisning i de seks grunnleggende fagene som gir studieforberedende studiekompetanse. Disse er norsk, engelsk, matematikk, naturfag, historie og samfunnsfag.

Kirkeveien er en av tre videregående skoler i Oslo som tilrettelegger for elever med sosiale og psykiske vansker. De andre er Eikelund videregående skole og Kongsskogen videregående skole.

## Historie
Kirkeveien videregående skole har en historie som begynner med Psykiatrisk avdeling XVI på Ullevål sykehus i 1968. Bakgrunnen for skolen var behovet for et behandlingstilbud til det økte narkotikaproblemet som oppstod i Oslo på den tiden. Lederen av avdelingen på Ullevål, Henrik Bauge, var også politioverlege. En del av ungdommene som ble brakt inn av politiet var i skolepliktig alder og det ble derfor ansatt to lærere ved avdelingen.  

Avdelingen fikk så nye navn, først 16. avdeling, og så Psykiatrisk avdeling C før den fikk navnet "Undervisning ved institusjoner for bl.a stoffmisbrukere".  Etter ønske om et mindre belastende navn fikk skolen navnet Kirkeveien videregående skole på slutten av åttitallet.

Tilbudet var den første tiden samlokalisert med de psykiatriske avdelingene og skolens ansatte deltok på avdelingsmøtene. Det gjorde at kontakt mellom lærere og behandlere ble tett.

I 1992 ble avdelingen den psykiatriske avdelingen omorganisert. Skolen sto i fare for å bli hjemløs, men både fagmiljøet på Ullevål og Oslo kommune så at skolen var et viktig element i behandling.  Kirkeveien videregående skole ble dermed relokalisert og ble en selvstendig enhet. Det ble det gamle våningshuset på Lille Ullevål gård. Denne sveitservillaen har siden grunnleggelsen av Ullevål sykehus fungert både som direktørens residens, sykepleierbolig og kurslokaler for ansatte ved sykehuset.

Hvert år avvikler skolen mellom 175 og 225 individuelle eksamener og mellom 15 og 25 elever fullfører og går videre i utdanningssystemet.

## Eksterne lenker
* Offisielle hjemmeside
Alain Robert

**Alain Robert** (født Robert Alain Philippe 7. august 1962 i Digoin i Frankrike) også kjent som «**Spiderman**» er en fransk klatrer.

Han har klatret flere av verdens største og kjente bygninger, og bruker ingen form for sikring, tau eller andre hjelpemidler, kun hender og føtter. Han har klatret over 70 skyskrapere over hele verden, inkludert Empire State Building, Willis Tower og Petronas Towers. Han har også klatret andre byggverk, som Eiffeltårnet og Golden Gate Bridge.

Vanligvis klatrer han uten tillatelse fra myndigheter og har derfor blitt arrestert og/eller fått bøter flere ganger. Men i noen tilfeller er klatringen lovlig og han har blitt betalt for PR-stunt.

## Liste over bygninger han har klatret
* 28. mars 2011 -  Burj Khalifa - 828 m
* 5. november 2010 -  Singapore Flyer 165m (diameter)
* 30. august 2010 -  Lumiere building - 151
* 7. april 2010 -   GDF Suez building - 185 m
* 28. februar 2010 -  The Amanora Gateway Tower - 145 m
* 8. oktober 2009 -   Ariane building - 230 m
* 1. september 2009 -  Petronas Towers - 452 m
* 2. juni 2009 -  RBS Tower - 218 m
* 5. juni 2008 -  New York Times Building - 228 m
* 4. september 2007 -  Federation Tower (bygning C) - 526 m

## Referanser


## Eksterne lenker
* 
*
George O’Brien

**George O’Brien** er navnet til flere personer:

*George O’Brien (skuespiller) (1899–1985), amerikansk stumfilmskuespiller
*George O’Brien (cricketspiller) (født 1984), bermudisk cricketspiller
*George O’Brien (fotballspiller), Southampton F.C.-fotballspiller
*George O’Brien (maler) (1821–1888), newzealandsk maler
*G. Dennis O’Brien (født 1931), tidligere president for University of Rochester
*George D. O’Brien (1900–1957), U.S. Representative fra Michigan
*George H. O’Brien, Jr. (1926–2005), Medal of Honor-mottaker fra Koreakrigen
*George M. O’Brien (1917–1986), U.S. Representative fra Illinois
*George Thomas Michael O’Brien, guvernør i Fiji

## Fiktive personer
*George O’Brian, a fiktiv politiker, basert på Walter A. O’Brien, i Kingston Trio sangen "M.T.A."
Siddis trim og turnforening

**Siddis Trim og Turnforening** er en turnforening i Stavanger i området siddis. Turnklubben trener både på St. svithun vgs og i Turnhallen i Stavanger. Turnklubben ble stiftet i 2004 og har økt antall turnere hvert år. Turnforeningen har både konkurranseturnere, aerobic-grupper, barnegym og Turnskole. Mange talenter i turnklubben.

## Eksterne lenker
*
Dr. Knudtzons vei (Larvik)

**Dr Knudtzons vei** er ei gate i Larvik. Den strekker seg fra Parkveien til Wergelands vei nederst på Nanset. 

Langs gaten er enkelte av Farris Bads villaer fra slutten av første verdenskrig beliggende. De var oppkalt etter nasjoner, som Villa Fennia, Villa Russia, Villa Svea, Villa Danica samt farger, som Villa Blanca og Villa Rubra. Villaene var oppført i hva en kan betegne som nasjonalromantisk stil, delvis med mansardtak (brutte takflater) samt forskjellig utformede vindusarker. Arkitektfirma var Morgenstierne & Eide, som også stod bak Farrisfabrikkens bygning. Bare tre av dem er bevart i dag.

## Galleri

Fil:Dr._Knudtzons_vei_5.jpg|Dr. Knudtzons vei 5: «Nordsten» 


## Kilder
*
Olha Saladukha

**Olha Valerijivna Saladukha** (ukrainsk: Ольга Валеріївна Саладуха), født 1983) er en ukrainsk trestegutøver. Hun har deltatt i VM både for ungdom, junior og senior, og har EM-gull i tresteg. 

## Karriere
Allerede som junior hadde hun gode resultater, og ble nummer fem i Junior-VM 2002. Hennes første internasjonale medalje vant hun på Sommer-Universiaden 2005 i Izmir, der hun hoppet 13,96 meter, som ga andreplass bak kinesiske Wang Hing, og to år senere vant hun på Universiaden i Bangkok med 14,79 m.

Under EM i Göteborg i 2006 fikk hun fjerdeplass med 14,38 meter, og var 0,64 meter bak bronsevinneren Anna Pjatych. De neste årene fikk hun bl.e. syvendeplass under VM 2007 i Osaka, sjetteplass i VM innendørs i Valencia i 2008, og en niendeplass i Sommer-OL 2008 i Beijing. I 2008 forsvarte hun også sin ukrainske mesterskapstittel i tresteg med 14,84 meter, som var ny personlige rekord.

Saladukha var ikke aktiv i 2009, men konkurrerte igjen i 2010. Under EM i Barcelona vant hun gull med 14,81 meter, 0,25 m foran den italienske Simona La Mantia.

## Referanser


## Eksterne lenker
*
Sisik

**Sisik** kan vise til en av flere arter i finkefamilien:

* Gråsisik, *Carduelis flammea*
* Grønnsisik, *Carduelis spinus*
* Polarsisik, *Carduelis hornemanni*
* Brunsisik, *Carduelis cabaret*
Du kan ikke ta det med dig

***Du kan ikke ta det med dig*** (originaltittel: *You Can't Take It With You*) er en amerikansk filmkomedie fra 1938 regissert og produsert av Frank Capra. Hovedrollene spilles av James Stewart, Jean Arthur, Lionel Barrymore og Edward Arnold. Den er basert på George S. Kaufman og Moss Harts skuespill *You Can't Take It with You*, fra 1936.

Filmen ble belønnet med to Oscar, inkludert for Beste film. Regissør Frank Capra ble tildelt sin tredje strake Oscar for denne filmen.

## Handling
Alice (Jean Arthur), den eneste «normale» medlem av den eksentriske Sycamore-familien, blir forelsket i Tony Kirby (James Stewart). Hans velstående bankmannfar, Anthony P. Kirby (Edward Arnold), og hans snobbete mor (Mary Forbes), misliker imidlertid dette forholdet. Kirby-familien inviteres til middag hos familien Sycamore, men ting går ikke helt som Alice hadde håpet. Forskjellen mellom de to familienes livsstil og mentalitet kommer for alvor til syne under besøket. Det forelskede paret blir årsaken til at deres meget forskjellige familier gjenoppdager de enkle gleder i livet.

## Om filmen
;Filmkritikerne
Filmen har fått så mye som 96% på Rotten Tomatoes.

Journalist Sven Egil Omdal beskrev den i 2010 på følgende måte: «*Regissøren Frank Capra håvet inn oscars i 30-årene, her med en glimrende spilt komedie*».

;Kommersiell suksess
Filmen innbrakte $5,3 millioner på verdensbasis (rentals).

;Nyinnspillinger
Fire TV-filmer (1945, 1947, 1979 og 1984) og to TV-serier (1978 og 1987).

## Rollebesetning
* Jean Arthur – Alice Sycamore
* Lionel Barrymore – Grandpa Martin Vanderhof
* James Stewart as Tony Kirby
* Edward Arnold – Anthony P. Kirby
* Mischa Auer – Boris Kolenkhov
* Ann Miller – Essie Carmichael
* Spring Byington – Penny Sycamore
* Samuel S. Hinds – Paul Sycamore
* Donald Meek – Poppins
* H. B. Warner – Ramsey
* Halliwell Hobbes – DePinna
* Dub Taylor – Ed Carmichael
* Mary Forbes – Mrs. Anthony P. Kirby
* Lillian Yarbo – Rheba
* Eddie Anderson – Donald
* Charles Lane – Wilbur G. Henderson, IRS agent
* Harry Davenport – the Night Court Judge

## Priser
Filmen ble belønnet med to Oscar (beste film og beste regissør). Den ble nominert i ytterligere fem kategorier.

## Referanser


## Eksterne lenker
*
Indigo Aviation

:*Må ikke forveksles med det indiske flyselskapet [[IndiGo Airlines]]*

**Indigo Aviation** var et lite flyselskap i Tanzania. Indigo Aviation ble startet i juni 2009 med en enkel Douglas DC-3 Dakota med en daglig flyvning fra Pemba via Zanzibar til Dar-es-Salaam. Senere på året 2009 fikk selskapet ytterligere en Dakota.  I januar 2010 ble Pemba tatt av destinasjonskartet og rutenettet utvidet med flyvninger to ganger i uken til Iringa, Mbeya, Lindi og Mtwara.

Selskapet hadde store driftsproblemer og måtte sommeren 2010 innstille alle flyvninger.

## Eksterne lenker
* 
* Fra Pemba til Zanzibar med Indigos DC-3
FredagsBirken

**FredagsBirken** er et sykkelritt i terrengsykling som fra 2008 arrangeres hvert år fra Rena til Lillehammer.

Traseèn er den samme som til det ordinære Birkebeinerrittet – 94,6 km med start i Rena sentrum og målgang utenfor Håkons Hall på Lillehammer. FredagsBirken ble etablert fordi det ordinære Birkebeinerrittet ble fulltegnet med 16500 deltagere.
Øydansk

**Øydansk** er en familie med danske dialekter, som tales av folk på Sjælland, Fyn og på øyene omkring i sør.

Øydansk deles inn i de tre hoveddialektene sjællandsk, fynsk og sydømål (lollandsk, falstersk, mønsk). Språket i København er riksdansk, men deles inn i to sosiolekter - høykøbenhavnsk og lavkøbenhavnsk.

Ordene *ikke også* på riksdansk, blir på fynsk uttalt [égos], mens det på sjællandsk heter [ikk']. På københavnsk uttales det både [ikk'] og [ing'].
Gwangyang

**Gwangyang** (*Gwangyang-si*) er en by i provinsen Sør-Jeolla i Sør-Korea.

Yi Sun-sin-brua, åpnet i mai 2012, knytter byen sammen med Yeosu.

## Referanser


## Eksterne lenker
*
Suncheon

**Suncheon** (*Suncheon-si*) er en by i provinsen Sør-Jeolla i Sør-Korea.

Byen er åsted for arrangementet International Garden Exposition Suncheon Bay Korea 2013 mellom 20. april 2013 og 20. oktober 2013, som nærmere bestemt går av stabelen rundt Suncheonbukta.

## Eksterne lenker
*
Muan

**Muan** (*Muan-gun*) er et fylke i provinsen Sør-Jeolla i Sør-Korea.

Fylket er provinshovedstad i Sør-Jeolla.

## Eksterne lenker
*
Yeosu

**Yeosu** (*Yeosu-si*) er en by i provinsen Sør-Jeolla i Sør-Korea.

Byen skal være vertskap for verdensutstillingen i 2012. Den nye Yi Sun-sin-brua knytter byen sammen med Gwangyang, og skal etter planen åpne i mai 2012.

15. januar 2007 ble det i en grop som ble benyttet til gravsted fra Jeulmun keramikk perioden 2000 f.kr. funnet skjeletter av to mennesker som omfavner hverandre i døden. Funnet ble gjort i Ando-ri.

## Referanser


## Eksterne lenker
*
Mokpo

**Mokpo** (*Mokpo-si*) er en by i provinsen Sør-Jeolla i Sør-Korea.

Byen er endeholdeplass for høyhastighetsbanen Korea Train Express, som går mellom Mokpo, Seoul og Busan.

## Referanser


## Eksterne lenker
*
Simona La Mantia

**Simona La Mantia** (født 14. april 1983 i Palermo) er en italiensk trestegutøver. Hun har deltatt i både VM og OL, og hun har vunnet EM-medaljer i tresteg i U23-klassen og som senior.

## Karriere
Hennes første internasjonale medaljer vant hun U23-EM i friidrett, der hun vant sølv i tresteg i 2003, og gull i 2005.

Hun deltok i OL 2004, og kom på syvendeplass i kvalifiseringen, og gikk dermed ikke videre til finalen. Akkurat det samme som skjedde i VM 2005. Hun slet med skader de neste årene, men var tilbake i form i mai 2010, da hun hoppet over 14 meter for første gang på fire år. Hun vant sølv under EM i friidrett 2010 i Barcelona.

Hennes personlige rekord er 14,69 meter, oppnådd i mai 2005 i hjembyen Palermo. I tillegg har hun 6,48 meter i lengdesprang.

## Referanser


## Eksterne lenker
* 
* Profil på European Athletics
Et velskapt pikebarn

«**Et velskapt pikebarn**» er et skillingstrykk Alf Prøysen samlet inn til sin visespalte i *[[Magasinet for Alle]]*, årgang 1954-1955. Hvem som har skrevet visen er ukjent, men det oppgis av den synges på melodien til «Hjalmar og Hulda». Visa er også tatt med i samlingen De gamle visene med Alf Prøysen, utgitt på Forlaget For Alle i 1972.

## Teksten

**1.''Jeg heter Sofie og er atten år og folk siger at jeg er skjønn
men jeg er kun fattig og arv jeg ei får dog hørte jeg Frederiks bønn.
Han elsket meg høyt og jeg elsket ham atter, men så blev han kold ja thi rikmannens datter
hun syntes ham bedre jeg hadde ham tapt dog visste jeg hvordan den annen var skapt.

**2.**Jeg ga meg i tjeneste hos henne snart en morgen da hun lå og sov,
så samlet jeg alt det forlorne i fart til Frederik jeg gikk med mitt rov,
jeg sagde: Se her er din kjærestes tenner, her er hennes barm, kun for deg visst den brenner
vel er den av vatt men du bedre forstår det hele når du kan se hennes hår.

**3.'''Her er hennes hofter og leggene her, popoen av gummi ta den,
og hva der tilbake av skjønnheten er, det ligger der hjemme min venn.
Nei vel er jeg fattig men kroppen er ekte og hjertet er ærligt det kan du ei nekte
så kysset han meg og fik atter meg kjær deg tar jeg Sofie det vet jeg hva er.
Bjørnar Olsen

**Bjørnar Julius Olsen** (født 1958) er en norsk arkeolog på Institutt for arkeologi, historie religionsvitenskap og teologi ved Universitetet i Tromsø – Norges arktiske universitet. 

Han tok magistergrad i arkeologi ved Universitetet i Tromsø i 1984. Han var så gjesteforsker ved University of Cambridge 1985–1986, førsteamanuensis ved Universitetet i Tromsø fra 1988, fikk professorkompetanse i 1991, og ble professor i arkeologi ved UiT fra 1994. Han har deretter vært gjesteforsker ved University College London i 1997–1998, og ved Stanford University i 2003, 2007–2008  og 2013. 

Han har publisert en rekke bøker, blant annet *Bosetning og samfunn i Finnmarks forhistorie* (1994), *Fra ting til tekst* (1997), *Samenes historie fram ti 1750* (2004, med Lars Ivar Hansen), *In Defense of Things* (2010), *Persistent Memories* (2010, med Elin Andreassen og Hein Bjerck), *Archaeology: The Discipline of Things* (2012, med Michal Shanks, Timothy Webmoor og Chris Witmore), og *Ruin Memories: Materiality, Aesthetics and the Archaeology of the Recent Past* (redaktør sammen med Þóra Pétursdóttir). 

Han er i redaksjonen til en rekke arkeologiske tidsskrifter, og har deltatt i flere sentrale akademiske komiteer, deriblant fagkomite for humaniora ved Norges forskningsråd.

Olsen er spesialist i teoretisk arkeologi, materiell kultur studier og nordskandinavisk arkeologi, og har blant annet markert seg sterkt innenfor samisk arkeologi og samtidsarkeologi.

## Referanser


## Eksterne lenker
* Bjørnar Olsen, ansattside ved UiT
*
Limbo (film)

***Limbo*** er en norsk dramafilm, skrevet og regissert av Maria Sødahl. Filmen ble først vist som åpningsfilm under Den norske filmfestivalen i Haugesund i august 2010 før den hadde kinopremiere i Norge 10. september samme år. *Limbo* ble tildelt fem Amanda-priser i 2011.

## Handling
Filmen er fra et expatriate-miljø på Trinidad, tilknyttet oljevirksomhet, og plassert i 1973. Hovedpersonen Sonia reiser med barna fra Norge til Trinidad, hvor ektemannen Jo er utstasjonert i oljebransjen. Overgangen fra en norsk 70-tallshverdag, til et liv som oljehustru på en tropisk øy i Karibia blir både spennende og krevende. Når Sonia oppdager at Jo har vært utro, prøver hun først å holde fasaden. Med et vaklende ekteskap, uten noen å vende seg til, mestrer hun imidlertid ikke hverdagen særlig lenge.

## Rolleliste

## Anmeldelser
*  *[[Adresseavisen|adressa.no]]*
*  *[[Dagbladet|Dagbladet.no]]*
*  *[[Side2]]*
*  *[[VG Nett]]*

## Priser og utmerkelser
Under Amandaprisen 2011 mottok filmen totalt ti nominasjoner, hvorav den vant fem. Under Kanonprisen 2010 vant filmen to priser, begge til Maria Sødahl, og var nominert i ytterligere tre klasser.

* Amandaprisen 2011:
** Line Verndal for beste kvinnelige hovedrolle
** Lena Endre for beste kvinnelige birolle
** Manuel Alberto Claro for beste foto
** Niels Sejer for beste produksjonsdesign/scenografi
**  for beste lyddesign
** Øvrige nominasjoner:
*** Maria Sødahl for beste regi
*** Bryan Brown for beste mannlige birolle
*** Maria Sødahl for beste filmmanus
***  for beste musikk
*** Jens Christian Fodstad for beste klipp
* Kanonprisen 2010:
** Maria Sødahl for beste regi 
** Maria Sødahl for beste manus
** Øvrige nominasjoner:
*** Line Verndal for beste kvinnelige hovedrolle
*** Lena Endre for beste birolle
***  for beste lyddesign

I tillegg vant Maria Sødahl prisen for beste regi for *Limbo* ved filmfestivalen i Montreal i 2010.

## Referanser


## Eksterne lenker
* 
*
Liljan ut i dalen

«**Liljan ut i dalen**» er et gammelt skillingstrykk. Alf Prøysen sang den inn på plate i sin tid, og han presenterte den også i sin visespalte i «Magasinet for alle» årgang 1954-1955. Den er også tatt med i samlingen De gamle visene med Alf Prøysen, utgitt på Forlaget For Alle i 1972.  Opprinnelsen til denne skillingsvisen oppgis ikke, annet enn at teksten forteller at den er skrevet av en Anton Nilsson fra Värnamo.

## Teksten

**1.**Det vokste opp en lilja ut i dalen,
en liten blomsterterne der opprandt.
Jeg stansede og så på denne ternan
til tårene på mine kinner randt.

**2.**Men fader og min moder ere døde,
og de levnede så lite efter seg,
og derfor må jeg henge i å træle
for ei at traske vandringslivets vei.

**3.**Ja mange haver rikdom her i verden,
som perler og det rødeste gull,
de får dog intet annet etter døden
enn svøbeklut og tre skuffer muld.

**4.**Se Lasarus han var jo så fattig
han levde nok i verden med stor trang
han fikk nok ingen kostelig begravelse
men englene i himmelen de sang.

**5.**Lilla vennen haver meg overgivet
fordi jeg så fattesligen var,
og derfor må hun søke seg en annen en
en annen en som rikdommen har.

**6.**Nu går jeg og tenker kun på henne
thi hun sto mitt hjerte like nær,
fattigst ble jeg først på denne jorden
da jeg mistet den jeg evig holder kjær.

**7.**Om nogen av eder ønsker vite,
hvem denne visa diktet har,
så er det Anton Nilsson ifrån Värnamo
ifron Vänerskogens sokn han var.


## Kilder
*Sangene i våre hjerter, Elin Prøysen, Damm 2007